“Gozaki garin Ɗiya, inba ɗiyan mutum akwai ɗiyan kuka” wanna wani shahararren kirari ne da akewa birnin Gozaki, kuma alamu ne dake nuna cewa gari ne mai albarkatun hutawa da ƴa’ƴansa masu amfani”. Birnin Gozaki tsohon gari ne mai ɗunbin tarihi wanda ake tunani an gina shi a tsakiyar ƙarni na gama sha biyar (15th century) kuma ga dukkan alamu garin ya samu lokuta biyu na kafawa, dangane da kafuwar garin, masana tarihin garin sunce, wani mutum nai suna “ƙyangaran” ya kafa shi, kuma ya gina gawar don kariya da tsoro, wanda shi maharbi ne kuma yazo ta. Abubuwan tarihin da ke cikin tsohon Birnin Gozaki sun haɗa da ganuwa wanda har yanzun akwai alamunsa. Sannan “Rafin ƙofa” “ko asamahen” wanda yayi iyaka da tsohon garin Gozaki da kuma sabon. Akwai kuma gidan maharba, da wani kogon dutse da ake ajiye makami. Sannan akwai wani iccen kuka da ake kira “ƴar Barogo” a lokutan da, da zaran a ji guɗa ta fito daga kukar to ansan yaƙi ya kusa zuwa garin, sai mutanen garin su shiga shirin yaƙi.